CELEX: 62020CN0572
Language: fi
Date: 2020-11-03 00:00:00
Title: Asia C-572/20: Ennakkoratkaisupyyntö, jonka Finanzgericht Köln (Saksa) on esittänyt 3.11.2020 – ACC Silicones Ltd. v. Bundeszentralamt für Steuern

15.2.2021   
            
            
               FI
            
            
               Euroopan unionin virallinen lehti
            
            
               C 53/17
            
         
      Ennakkoratkaisupyyntö, jonka Finanzgericht Köln (Saksa) on esittänyt 3.11.2020 – ACC Silicones Ltd. v. Bundeszentralamt für Steuern
      (Asia C-572/20)
      (2021/C 53/22)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Finanzgericht Köln
      
         Pääasian asianosaiset
      
      
         Kantaja: ACC Silicones Ltd.
      
         Vastaaja: Bundeszentralamt für Steuern
      
         Ennakkoratkaisukysymykset
      
      
                  1)
               
               
                  Onko SEUT 63 artikla (aiempi ETY 56 artikla) esteenä pääasian oikeudenkäynnin kohteena olevan kaltaiselle kansalliselle verosäännökselle, jossa edellytetään, että ulkomailla asuva yhtiö, joka saa osinkoja pääomaomistuksista eikä saavuta eri jäsenvaltioissa sijaitseviin emo- ja tytäryhtiöihin sovellettavasta yhteisestä verojärjestelmästä 23.7.1990 annetun neuvoston direktiivin 90/435/ETY (1) (sellaisena kuin se on muutettuna direktiivillä 2003/123/EY (2)) 3 artiklan 1 kohdan a alakohdassa tarkoitettua vähimmäisomistusosuutta, esittää pääomatuloveron palauttamiseksi ulkomaisen verohallinnon todistuksella näyttöä siitä, että pääomatuloveroa ei hyvitetä sille tai sen suoralle tai välilliselle osakkaalle tai vähennetä liiketoiminnan kuluna tai tulonhankkimismenona, ja siitä, missä määrin hyvitystä, vähennystä tai siirtämistä ei myöskään ole tosiasiallisesti tehty, jos kotimaiselta yhtiöltä, jonka omistusosuus on sama, ei edellytetä tällaista näyttöä pääomatuloveron palautusta varten?
               
            
                  2)
               
               
                  Jos ensimmäiseen kysymykseen vastataan kieltävästi:
                  Ovatko suhteellisuusperiaate ja tehokkaan vaikutuksen periaate esteenä ensimmäisessä kysymyksessä mainittua todistusta koskevalle vaatimukselle, jos ulkomailla asuville niin sanotuista hajaomistusosuuksista osinkoja saaville on tosiasiallisesti mahdotonta esittää tätä todistusta?
               
            
         (1)  Eri jäsenvaltioissa sijaitseviin emo- ja tytäryhtiöihin sovellettavasta yhteisestä verojärjestelmästä 23.7.1990 annettu neuvoston direktiivi 90/435/ETY (EYVL 1990, L 225, s. 6).
      
         (2)  [Eri] jäsenvaltioissa sijaitseviin emo- ja tytäryhtiöihin sovellettavasta yhteisestä verojärjestelmästä annetun direktiivin 90/435/ETY muuttamisesta 22.12.2003 annettu neuvoston direktiivi 2003/123/EY (EUVL 2004, L 7, s. 41).